Goblinoider

**Goblinoider** el. **Grønhuder** en en fællesbetegnelse for den gruppe af forskelligartede væsner, der tæller orker, gobliner og andre biologisk relaterede racer. De kan findes overalt både i og hinsides den Gamle Verden og er kendt for at kunne overleve i selv de mest ugæstfri egne. Impulsiv blodtørst, aggressive vildskab og umættelig sult er centrale elementer i deres fælles bevidsthed. Goblinoider er et universelt frygtet folk og beskrives stereotypt efter de gældende menneskelige normer som grusomme, uciviliserede barbarer. Selvom den goblinoide psykologi grundlæggende adskiller sig fra den menneskelige er de stadig i stand til at indgå i meningsfuld kommunikation med andre racer, selvom de ofte finder sig i territoriale konflikter med især mennesker og dværge.

Goblinoider besidder et meget avanceret og effektivt fordøjelsessystem og kan spise praktisk talt alt, som de kan bide eller hugge i stykker små nok til at sluge. Selvom deres uhyre effektive fordøjelsessystem er i stand til at vriste energi fra døde kemikalier trives de bedst med at æde organisk stof og sten og snavs spises som regel kun som snacks eller en sidste udvej.

Goblinoiders kultur er hårdfør, brutal og præget af etableringen af dominans efter grundsætningen om, at magt gør ret. De respekterer styrke og selvstændighed og bliver hverken overraskede eller krænkede over forræderi. Deres indbyrdes forhold er gennemstrømmet af en besynderlig kombination af inderligt kammeratskab og benhård rivalisering, hensynsløs selviskhed og solidarisk flokmentalitet, brutal uhæderlighed og ærekær stolthed. De forskellige underracer eksisterer side om side i goblinoide samfund i komplekse og omskiftelige hierarkiske strukturer. Tribal autoritet er ikke komplekst, da det domineres af det faktum, at goblinoider altid er tilbøjelige til at lade sig påvirke af ren styrke og magt. Kønnene er lige, men har vidt forskellige indflydelses- og ansvarsområder: Hunnerne hersker i hjemmet og dominerer klanens interne anliggender mens hannerne er ledende i de anliggender, der ligger fjernt (dvs. jagt, udforskning, diplomati, plyndring, krig og erobring).

Konceptet “faderskab” er ukendt for goblinoider. De ved at hunner ikke føder indtil de har omgået sig med hanner, men den specifikke han, til hvem man skylder sin eksistens har ingen betydning. En han vil muligvis vide at børnene, en specifik hun har født, i en vis forstand er “hans”, men dette giver ham ikke nogen magt til at forlange nogen hengivenhed fra dem. Den kvindelige linje er alt, der betyder noget, og alle klaners og familiers grænser defineres ud fra den matriarkale afstamning. Hunner værdsættes som udgangspunkt mere end hanner, da de som udgangspunkt er sjældnere (der fødes over dobbelt så mange hanner som hunner) og er centrale for slægtens videreførelse og de vigtigste enheder i de komplekse familienetværk.

## Underracer

Goblinoider kan groft sagt inddeles i følgende overordnede underracer:

### Orker

De firskårne, muskuløse og kraftfulde **orker** er de største og stærkeste grønhuder, der almindeligvis dominerer goblinoide samfund. Orker er af natur brutale og frygtindgydende modstandere med en uforudsigelig og intens vildskab og list. Deres levevis er barsk og hårdfør og enhver ork er pragmatisk rede til at gøre hvad end det kræver at sikre klanens fremtid. De beskytter deres klan, slægt og underordnede slægtninge med uforbeholden intensitet. Ære og omdømme (både individuelt og kollektivt) er af højeste værdi og en ork vil gladeligt kæmpe til døden for at forsvare sit ry og sin slægt.

### Gobliner

**Gobliner** er mindre, mere senede, adrætte og behændige end orker. De indtager ofte en mindre opsigtsvækkende position da de af natur og statur mangler orkernes voldsomme kraft og hensynsløse brutalitet. Gobliner er som udgangspunkt ganske feje individuelt og foretrækker at rotte sig sammen for at overvinde deres fjende eller at bruge list og guerillataktik. De er djævelsk snu og udspekulerede, overvældende opfindsomme med en stor nysgerrighed og er yderst effektive arbejdere.

### Hobgobliner

**Hobgobliner** befinder sig i størrelse og styrke mellem et sted mellem gobliner og orker til en grad hvor de ofte nærmer sig deres sidstnævnte slægtnings imponerende størrelse og styrke. De er aggressive, brutale og hensynsløse med en intens, vild drivkraft som orker, men besidder samtidigt en goblins djævelske list, snuhed og intrigante rivalisering. Hobgobliner har i nyere tid vist sig at være i stand til at skabe store, heterogene riger baseret på omfattende slaveri, strenge hierarkier, effektive militære styrker og teknologiske landvindinger med menneskelige stater og institutioner som forbilleder.

### Snotlinger

De små, vildtlevende **snotlinger** befinder sig som udgangspunkt på et relativt lavt udviklingstrin og lader sig lede af en uorganiseret flokmentalitet. I samfund med andre goblinoider bruges de hyppigt som let arbejdskraft, kæledyr, kasteskyts eller fødevarer mens de i deres egne grupperinger vrimler rundt i kaotisk forvirring. Mere end nogen anden goblinoide ligner de naturånder og besidder faktisk en vis intelligens og refleksivitet som de dog er ude af stand til at bruge til noget som helst konstruktivt.

## Religion

*se hovedartikel Shamanisme (Goblinoider)*

Den mest udbredte religion blandt goblinoider er shamanisme. Her bliver der lagt stor fokus på forfædredyrkelse og naturånder. En af de mest centrale ånder er den Store Moder Uruk'ma, som er stammoren til alle goblinoidslægter. Derud over har næsten hver goblinoidstamme deres egne guder og ånder som de tilbeder.

Globlinoider benytter sig i stor omfang af shamaner til at udføre ritualer og skabe kontakt med deres forfædre og de forskellige ånder.

Ud over shamanisme så tilbeder mange goblinoider også kaosguder eller mægtige dæmoner prinser, de mest udbredte af disse er dog dem er hvis aspekter omhanlder krig og blod. Nogle goblinoider har dog konverteret til den sigmaritiske, avestanske eller sindske tro, enten for at undgå forfølgelser(ihvertfald i ligeså stor grad) eller for at få stærke allierede, dog har disse klaner og stammer sjældent fuldstændigt opgivet deres shamanistiske rødder.

## Historiske goblinoider

*For nogle af de største orkhorder se Orkstammer*

* Worthag den Gyldne: Magtfuld orktyran og krigsherre, der i den 4. Alder samlede riget Gorgu Borug og invadere Tsagaan og Arabien.